Shirye shirye sun yi nisa na tuna shekaru 31 da wafatin Imam [QS]….. | Harkar Musulunci
Gida Labarai Shirye shirye sun yi nisa na tuna shekaru 31 da wafatin Imam...
Tuni dai shirye shirye suka yi nisa a Jamhuriyar Musulunci Ta Iran da sauran kasashen musulmi na duniya don tunawa da shekaru 31 da wafatin marigayi Imam Khomein [QS].
A lokacin tarurrukan tunawa da wafatin Imam ana samun damar gabatar bayanai muhimmai kan bangarori daban daban na rayuwar Imam da suka hada da gwagwarmayar sa, Ilimin sa, Irfanin sa, Jaruntar sa, da dai sauran bangarori daban daban.
Haka nan kuma ana halartan Hubbaren sa dake Jamiran a kusa da Tehran babban birnin kasar ta Iran inda ake gabatar da ziyara gare shi tare da addu’oi.
Imam Khomeini yayi wafati ne a ranar 4 ga watan Yuni na shekara ta 1989, bayan jinya da yayi fama da ita a birnin Tehran, sannan an yi jana’izar sa aka rufe shi a Hubbaren sa dake Jamiran kusa da makabartan shahidai ta Beheshti Zahra.
Imam Khomeini[Qs] shine mu’assasin Jamhuriyar Musulunci a kasar, bayan ya jagoranci juyin juya hali na musulunci na tsawon shekarau, har zuwa lokacin da Allah ya bashi nasara ya hambarar da gwamnatin Sarki Shah a shekara ta 1979.
Baya labarinAllah ya jikan Malam Isa mai awo Zariya…..
Gaba labarinJagora yana gabatar da jawabi kai tsaye game da tunawa da Imam Khomeini